PATVIRTINTA

 Raseinių Viktoro Petkaus

 progimnazijos direktoriaus

 2023 m. gegužės 3 d.

 įsakymu Nr. V-24E-105

**RASEINIŲ VIKTORO PETKAUS PROGIMNAZIJOS**

**PRIEŠMOKYKLINIO UGDYMO KŪNO KULTŪROS PEDAGOGO METODININKO PAREIGYBĖS APRAŠYMAS**

**I SKYRIUS**

**PAREIGYBĖ**

1. Priešmokyklinio ugdymo kūno kultūros pedagogas metodininkas.

2. Pareigybės lygis – A2.

3. Pedagogas tiesiogiai pavaldus progimnazijos direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM PEDAGOGUI**

4. Pedagogas, einantis šias pareigas, turi atitikti šiuos specialiuosius reikalavimus:

4.1. turėti ne žemesnį kaip aukštąjį išsilavinimą;

4.2. turėti kūno kultūros mokytojo ir pedagogo kvalifikaciją, būti išklausęs ne mažiau kaip 40 valandų (1,5 studijų kreditų) priešmokyklinio ugdymo metodikos kursų programą;

4.3. būti nepriekaištingos reputacijos, kaip ji apibrėžta Lietuvos Respublikos švietimo įstatyme; laikytis Pedagogų etikos kodekso;

4.4. išmanyti Lietuvos Respublikos darbo kodeksą, Lietuvos Respublikos švietimo įstatymą, progimnazijos nuostatus, progimnazijos darbo tvarkos taisykles, darbo ir priešgaisrinės saugos instrukcijas ir kitus teisės aktus, reglamentuojančius mokinių ugdymą ir mokytojo darbą;

4.5. gebėti dirbti Word, Excel, Power Point programomis, naudotis internetinėmis programomis bei elektroniniu paštu ir būti išklausęs kompiuterinio raštingumo kursus (programas), atitinkančius Lietuvos Respublikos švietimo ir mokslo ministro patvirtintus reikalavimus mokytojų kompiuterinio raštingumo programoms;

4.6. būti išklausęs specialiosios pedagogikos ir specialiosios psichologijos kursus (arba studijų metu yra išklausęs ne mažesnės apimties (60 valandų) kursą) mokytojams;

4.7. taikyti taisyklingos lietuvių kalbos, kalbos kultūros normų reikalavimus, sklandžiai ir argumentuotai dėstyti mintis žodžiu ir raštu;

4.8. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“ (Lietuvos Respublikos Vyriausybės 2021 m. spalio 27 d. nutarimo Nr. 889 redakcija)(su vėlesniais pakeitimais) reikalavimus;

4.9. pasitikrinti sveikatą ir turėti galiojančią Asmens medicininę knygelę;

4.10. turėti galiojantį privalomųjų higienos įgūdžių ir pirmosios pagalbos mokymų pažymėjimą;

4.11. gebėti organizuoti ir analizuoti ugdymo, mokymo(si) procesą, tirti pedagogines situacijas, tirti ir kurti savo veiksmingas mokymo(si) strategijas, rengti ugdymo projektus, skleisti gerąją pedagoginio darbo patirtį;

4.12. gebėti užtikrinti ugdomų mokinių saugumą, emociškai saugią mokymosi aplinką, reaguoti į smurtą ir patyčias pagal mokyklos nustatytą tvarką;

4.13. privalumas – ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą) mokėti bent vieną užsienio kalbą iš trijų Europos Sąjungos darbo kalbų: anglų, prancūzų ar vokiečių.

**III SKYRIUS**

**ŠIAS PAREIGAS EINANČIO PEDAGOGO FUNKCIJOS**

5. Šias pareigas einantis pedagogas vykdo šias funkcijas:

5.1. užtikrina geros kokybės ugdymą (si), ugdo remiantis mokinių gebėjimais ir polinkiais, stiprina mokinių ugdymosi motyvaciją ir pasitikėjimą savo gebėjimais, suteikia reikiamą pagalbą mokiniams. Pagal patvirtintą priešmokyklinio ugdymo tvarkos aprašą, darbo grafiką užtikrina kokybišką mokinių ugdymą (si), saugumą;

5.2. pedagogas dirba vadovaudamasis Lietuvos Respublikos švietimo

įstatymu, Vaiko teisių konvencija, Lietuvos Respublikos Vyriausybės nutarimais, Švietimo ir mokslo ministerijos teisės aktais, reglamentuojančiais priešmokyklinio amžiaus mokinių ugdymą.

5.3. kokybiškai vykdo šias funkcijas:

5.3.1. planuoja ugdymo (si) procesą, ruošiasi ugdomiesiems užsiėmimams, rengia mokomąją medžiagą ir individualizuotas užduotis, suteikiant mokiniams bendrosiose ugdymo programose numatytas žinias, gebėjimus bei kompetencijas; nešališkai vertina vaikų pasiekimus, priešmokyklinio ugdymo tvarkos apraše numatytomis formomis, informuoja apie ugdymosi pažangą mokinio tėvus (globėjus, rūpintojus);

5.3.2. profesiškai tobulėja;

5.3.3 planuoja, organizuoja ir vykdo veiklas mokyklos bendruomenei, bendradarbiauja su kitais mokytojais, švietimo pagalbos specialistais bei administracija, kad būtų pasiekti mokymo(si) tikslai, dalyvauja mokyklos organizuojamuose kvalifikacijos tobulinimo ir kituose renginiuose, darbo grupėse ir komisijose, laiku tvarko savo veiklos dokumentus, vykdo kitus progimnazijos vadovų pavedimus ir progimnazijos tarybos nutarimus;

5.3.4. dalyvauja progimnazijos organizuojamuose posėdžiuose, metodinės grupės susirinkimuose;

5.3.5. aktyviai dalyvauja metodinėje veikloje, dalijasi pedagoginio darbo patirtimi progimnazijoje;

5.3.6. dalyvauja atvirų durų dienose;

5.3.7. analizuoja ugdomų mokinių individualią pažangą, apie pažangą informuoja mokinius ir jų tėvus (globėjus), ją aptaria mokytojų susirinkimuose;

5.3.8. konsultuoja pagal poreikį mokinius;

5.3.9. rengia mokinius konkursams;

5.3.10. suderinęs su progimnazijos direktoriumi vykdo kitą ugdomąją veiklą;

5.3.11. vykdo kitus progimnazijos vadovų pavedimus (dalyvauja su progimnazijos veikla susijusiose laikinose darbo grupėse ir pan.).

5.3.12. diegia ugdymo procese šiuolaikinės didaktikos principus ir metodus, vykdo ugdymo projektus;

5.3.13. pagal kompetenciją teikia konsultacinę, didaktinę pagalbą progimnazijos, savivaldybės, kitų regiono savivaldybių kolegoms.

**IV SKYRIUS**

**ATSAKOMYBĖ**

6. Priešmokyklinio ugdymo kūno kultūros pedagogas atsako už:

6.1. tinkamą priešmokyklinio ugdymo Bendrosios programos įgyvendinimą;

6.2. kokybišką ugdymo proceso organizavimą ir jo priežiūrą;

6.3. kokybišką dokumentų tvarkymą;

6.4. progimnazijos direktoriaus įsakymų, nurodymų savalaikį vykdymą;

6.5. saugos ir sveikatos, priešgaisrinės saugos instrukcijų ir šių pareiginių nuostatų bei progimnazijos darbo tvarkos taisyklių vykdymą;

6.6. tvarkingą priemonių naudojimą;

6.7. suteiktos informacijos teisingumą bei konfidencialumą, asmens duomenų apsaugos teisės aktų nustatyta tvarka užtikrinimą;

6.8. progimnazijos nuostatų vykdymą;

6.9. savo darbo kokybę ir mokinių saugumą ugdymo (si) proceso metu įstaigoje ir už jos ribų.

7. Už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

8. Priešmokyklinio ugdymo kūno kultūros pedagogas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria progimnazijos direktorius.

**V SKYRIUS**

**BAIGIAMOSIOS NUOSTATOS**

6. Priešmokyklinio ugdymo kūno kultūros pedagogo metodininko pareigybės aprašymas gali būti keičiamas direktoriaus įsakymu.

\_\_\_\_\_\_\_\_\_\_\_\_\_\_\_\_